**השאלה המרכזית- מהי בריונות ברשת ואיך כדאי להתמודד איתה?**

**מסר: בריונות ברשת היא גם אלימות**

הערה למדריך: בשל המצב, החניכים נמצאים שעות רבות (אפילו יותר מבדרך כלל) מול המסכים, לכן דווקא עכשיו הפעולה הזו יכולה להיות חשובה ורלוונטית מתמיד.

**מתודה ראשונה: התבוננות**

* + בריסטול, מדבקות

המדריך ישלח בקבוצת הווצאפ קישור לטבלת גוגל דוקס/ שאלון גוגל פורמס/ הודעה בקבוצת הווצאפ הקבוצתית טבלה (נספח 1) של הכלים הטכנולוגיים השונים בהם משתמשים החניכים. כל חניך יצטרף לדרג מ1-10 באיזה כלי הוא משתמש הכי הרבה על מנת להיות בקשר עם החברים שלו מהכיתה, מהתנועה ועוד. ככל שהוא משתמש יותר, הניקוד שייתן החניך יהיה גבוה יותר.

לאחר שהחניכים ידרגו את השימוש בכלים המדריך יעשה סיכום ויבדוק מהו הכלי שקיבל את הציון הקבוצתי הגבוה ביותר. המדריך ישאל:

- בכמה קבוצות אתם חברים בפייסבוק?

- באילו תחומי עניין?

- מה הדברים שחשוב לכם לשתף את החברים שלכם?

- האם לפעמים מעבירים גם מידע על ילדים אחרים?

- האם מישהו בעבר נפגש בעקבות הודעה שעברה בקבוצה?

המדריך יסביר לחניכים כי במהלך הפעולה נתעסק במקומות ברשת בהם הם יוצרים קשר עם החברים שלהם ובאופי השיחות המתקיימות ברשת ככלי מרכזי לתקשורת באופן כללי ובטח בימים אלו שהרבה מהקשרים שלנו הם באופן וירטואלי ולא פנים אל פנים.

**הערות למדריך:** פעילות זו עוסקת בביטוייה של תופעת הבריונות ברשת. הערה חשובה על שאלות שמקדמות את הנושא: שאלות שנשאלות בשלב כה מוקדם בפעולה מטרתן לקדם את השיחה בנושא שבו עוסקת הפעולה. חשוב מאוד להקפיד בשלב זה על אוירה פתוחה ולא שיפוטית. אם תהיה תחושה אצל החניכים שאנו שואלים שאלות כדי להגיד להם בסופו של דבר שהם טועים, או אם ניצור תחושה שהם עושים דבר אסור, נפסיד את השיתוף שלהם ואת ההזדמנות ללמד אותם. אוירה פתוחה תאפשר סיפורים מצחיקים, סטטוסים שהרגיזו אותם ועוד ובכל אלו נוכל להתמקד בהמשך.

**זמן: 10 דק** | **נספחים: טבלה** | **ציוד:** פלאפון/ מחשב|

**פירוק**

המדריך ישאל את החניכים מהי בריונות? לאחר שהחניכים יציעו את תשובותיהם יקריא המדריך את ההגדרה ויסביר אותה ע"י מתן דוגמאות מחיי היומיום של החניכים.

המדריך יכריז על תחרות בין החניכים. מטרת התחרות היא לבדוק האם החניכים אכן יודעים מהי בריונות ברשת. המדריך יבקש מכל חניך להכין שלושה דפים כאשר בדף אחד יכתוב בגדול את המילה "לא" בדף אחד את המילה "כן" ובדף שלישי את המילה "מתלבט/ת".

בכל פעם המדריך ישאל שאלה ויבקש מהחניכים לחשוב האם בעיניהם הסיטואציה נחשבת בריונות או לא. בתום שתי דקות יכריז המדריך "שלוש ארבע ו..." וכל חניך ירים את הדף עם התשובה שלו. המדריך יפנה כל פעם לחניך ספציפי ויבקש ממנו שיסביר את תשובתו, ולאחר מכן יתן את התשובה הנכונה. החניך שענה נכון על הכי הרבה שאלות ינצח. יש לבקש מהחניכים בתחילת הפעולה להכין לידם שלושה דפים וכלי כתיבה.

השאלות: בשאלות הבאות יהיה עליכם להגיד מה מבין הדברים שאציין נחשב בריונות ברשת (נספח 2)

**הערות למדריך:**מהי בריונות ברשת?

התנהגות פוגענית (שאינה ראויה), שמבצעיה משתמשים באמצעים טכנולוגיים כמו האינטרנט או הטלפון הנייד על מנת להשמיץ, להטריד, להביך, להפחיד או לתקוף מישהו. בריונות מקוונת יכולה להתרחש בכל אחת מהמדיות הדיגיטליות ,פייסבוק, וואטס-אפ, טוויטר, בלוגים, צ'טים, פורומים, דואר אלקטרוני, אתרי אינטרנט ועוד. היא יכולה להיות מילולית, והיא יכולה להתבטא גם בפרסום של תמונות או סרטונים (ההגדרה לקוחה מתוך אתר איגוד האינטרנט הישראלי il.org.safe://http.) המדריך יסביר שהיום, כשבנוסף למקומות הפיסיים בהם אנו נפגשים (בית ספר, צופים, בית, שכונה וכד'), אנו נפגשים הרבה גם במקומות וירטואליים ברשת, קיים מושג חדש שנקרא בריונות ברשת. קל לנו להבין שלמעשה מדובר באותו הבריון המאיים והמרתיע, אולם עכשיו כל ההתנהגות שלו תבוא לידי ביטוי ברשת בסטטוסים, בתמונות, ביצירת קבוצות ועוד. חשוב לחזור ולהתייחס לדברים שאנחנו שמים לב אליהם ולפעמים ממש אכפת לנו מהם אבל לא עושים כלום בקשר אליהם. אם לא נעודד סגירה של קבוצה שפוגעת שאנו יודעים על קיומה, אנו שותפים למעשה הבריונות. אם ראינו שהדברים בקבוצה מחמירים ומישהו נפגע ולא כתבנו סטטוס בנושא או דיווחנו על כך, אנחנו שותפים למעשה הבריונות. לפעמים אנחנו ומעדיפים לא לעשות כלום כדי לא לסכן את עצמנו חברתית, אבל צריך להקדיש לזה מחשבה כיוון שיש כאן מישהו שנפגע מאוד, יש מי שסובל מההשפלה כרגע, יש מי שמנודה חברתית כרגע ולא היינו רוצים להיות במקומו ולכן נפעל לשנות זאת.

המדריך יכול להתייחס בסיכום שלו לדברים שנאמרו בחלק 2 של הפעולה. רצוי להביא כתבה מאירוע רלוונטי שקרה בתקופה האחרונה (דוגמא לאירוע כזה ניתן למצוא בנספח3 ) המדריך יעשה סבב עם החניכים. כל חניך יצטרך להגיד מה מהיום הוא עושה אחרת ברשת. המדריך ישלח בווצאפ לחניכים דף "בריונות ברשת - יש מה לעשות" (נספח 4) ויבקש מהחניכים לתלות אותו בסמוך למחשב, כדי שאם תצוץ בעיה יוכלו לפנות לשם.

**נקודות חשובות להצלחת הפעילות**: חשוב שהתלמידים ישתפו מאירועי היומיום שלהם ושיהיו בסביבה שקטנה ונוחה מול הפלאפון/מחשב.

**זמן: 20 דק** | **נספחים: שאלות, כתבות** | **ציוד:** **לכל חניך בבית שלושה דפים ועט** |

**המסע בצופים- נספחים**

**שכבת ו- מסלול 4- מהי בריונות ברשת ואיך מתמודדים איתה?- נספח 1-4- פעילות וירטואלית**

**נספח 1 –** טבלת דירוג כלים טכנולוגיים

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **צ'ט** | **בלוג** | **טוויטר** | **מייל** | **פיסבוק** | **פורום** | **וואטס אפ** | **אחר** |
|  |  |  |  |  |  |  |  |  |
| סה"כ |  |  |  |  |  |  |  |  |

**נספח 3 – שאלות בריונות ברשת**

* השאלות:

בשאלות הבאות יהיה עליכם להגיד מה מבין הדברים שאציין נחשב בריונות ברשת.

1. שליחת הודעה כועסת מאוד למישהו מהכיתה שהרגיז אותך היום. ההודעה נשלחה בוואטס אפ.

התשובה: הוואטס אפ כלול בהגדרת הרשת, אולם הודעה שבה אתה מביע כעס אינה נחשבת בריונות.

1. לאחותכם הקטנה מכם בשנה יש חברה ממש קרצייה, כשהיא באה לאחותכם היא נדבקת אליכם ואל החברים שלכם ולא משנה מה אתם עושים היא אומרת לכם "לא תוכלו להתחמק ממני". אחרי ההתקרצצות האחרונה החלטתם לעשות קצת צחוקים ולשגע אותה. פעמיים ביום אתם שולחים לה הודעה בוואטס אפ: "לא תוכלי להתחמק ממני" בפעמים הראשונות היא ניסתה לברר מי זה וצחקתם איתה אבל היא מבקשת שתפסיקו. תכל'ס זה מצחיק אז אתם ממשיכים בינתיים, בסוף היא תהיה חייבת לגלות וזה כבר יצחיק אותה.

התשובה: הסיפור הזה מתאר מקרה של בריונות ברשת. עפ"י ההגדרה, מה שמתרחש כאן זוהי הטרדה. הטרדה מוגדרת: פניה חוזרת וטורדנית לאדם מסוים, למרות שביקש להפסיק.

1. היום בשיעור היסטוריה המורה שכחה שהיא נתנה שיעורי בית ולכן לא בדקה אותם והתחילה ישר בשיעור. זה היה מבחינת רבים מכם ממש מזל כי השיעורים היו ממש קשים ולמי יש כח שהיא תתחיל עכשיו לבחור

בעצמה מי מקריא את התשובות, זה תמיד כל כך מלחיץ. אחרי 5 דקות של השיעור אופק מרים את היד ואומר למורה: "המורה לא בדקת את השיעורים"... מה נסגר איתו?

בסוף היום כשחזרתם הביתה ראיתם שצרפו אתכם לקבוצה בפייסבוק שנקראת "אופק דפק את כולנו ואנחנו צריכים להתנקם בו", עד שפתחת את המחשב כבר היו מלא סטטוסים של רעיונות מה בדיוק הולכים לעשות לו.

תשובה: סיפור זה מתאר מעשה בריונות ברשת. החלק בסיפור המהווה בריונות ברשת הינו פתיחת הקבוצה והשתתפות בקבוצה. עונה על שני דברים שקיימים בבריונות ברשת האחד "התלהמות" שמשמעותה דיבור בשפה קשה ובוטה. והשני "חרם" שהוא החרמת יחיד או קבוצה ע"י קבוצה אחרת.

סביר להניח שאם היינו קוראים עכשיו את הסטטוסים היה שם ביטוי נוסף לבריונות שהוא "השמצה".

נעבור לשאלות קצת שונות:

1. באילו מהמקרים הבאים נחשבת הבריונות גם עבירה על החוק?

איומים | התחזות למישהו אחר ופרסום בשמו | קללות (לדוגמא טוקבק עסיסי) | לשון הרע (לדוגמא פוסט מבזה או שקרי אודות נטייתו המינית של מישהו)

תשובה: מבין כל הדברים, היחידי שאינו מהווה עבירה על החוק הוא הקללות. כל האחרים מהווים עבירה על החוק - איומים - גם אם הם ישירות לנייד או בצ'ט וגם אם הם בקבוצה שבה המאויים הוא חבר וגם אם בקבוצה שבה המאויים אינו חבר.

התחזות למישהו אחר היא עבירה פלילית גם מחוץ לרשת.

לשון הרע - היא אמירה שפוגעת בכבוד האדם או בשמו הטוב, אם היא שקרית (ולעיתים גם אם היא לא) היא עשויה להיות עבירה על החוק.

**נספח 3- כתבה על התאבדות בעקבות התעללות ברשת**

<http://news.walla.co.il/?w=/14/2669154> נדלה ב- 04.11.13

**בת 14 התאבדה: התעללות ברשת או שנאה עצמית?** מאת: מערכת וואלה! חדשותיום שני, 12 באוגוסט 2013, 9:24

**בריטניה סוערת בשל סיפורה של נערה שסיפרה ברשת חברתית על דודה החולה בסרטן והתאבדה בשל התגובות שקיבלה, אולם ברשת החברתית טוענים: "היא כתבה בעצמה את התגובות"**

"אתה חושב שאתה רוצה למות, אבל למעשה אתה רוצה להינצל". סמית' (צילום מתוך פייסבוק)

האנה סמית', בת 14 מאנגליה, שמה קץ לחייה בשבוע שעבר בתלייה בחדר השינה שלה. סיפור ההתאבדות שלה מעורר סערה בממלכה, כשהתגלה כי מותה הגיע לאחר שספגה התעללות מילולית קשה ברשת חברתית.

על פי הדיווח ב-BBC, בשבועות שקדמו להתאבדות נכנסה סמית' מספר פעמים לאתר Ask.fm, רשת חברתית שבסיסה בלטביה והיא פופולרית בעיקר בארה"ב ו[בריטניה](http://tags.walla.co.il/%D7%91%D7%A8%D7%99%D7%98%D7%A0%D7%99%D7%94). סמית' היתה אחת מכ-65 מיליון החברים באתר, בו ניתן לתקשר באופן אנונימי עם גולשים אחרים, באמצעות רצף שאלות ותשובות. היא סיפרה לגולשים על בעיותיה האישיות, ובין היתר על דודה שמת מסרטן. היא ספגה תגובות כמו "שמנה", "מכוערת", "לדוד שלך הגיע למות מסרטן", "לכי תמותי, כולם יהיו שמחים", "תעשי לכולנו טובה ותתאבדי" וגולש אחד אף הציע לה לשתות אקונימיקה בכדי להתאבד. יממה לפני שששמה קץ לחייה העלתה סמית' לחשבון ה[פייסבוק](http://tags.walla.co.il/%D7%A4%D7%99%D7%99%D7%A1%D7%91%D7%95%D7%A7) שלה תמונה עם פתק עליו כתוב: "אתה חושב שאתה רוצה למות, אבל למעשה אתה רוצה להינצל".

**התשובות הגיעו מהמחשב של סמית'?**



כתבה בעצמה את התגובות? (צילום מתוך פייסבוק(

אביה של סמית' אמר לדיילי מירור כי יש לטפל בתופעה של בריונות ברשת. "כמה עוד צעירים יהרגו את עצמם בגלל התעללות ברשת לפני שיעשו משהו? האנשים החולים האלה מתחבאים מאחורי מסכת האנונימיות ומתעללים בצעירים חסרי הגנה. כשאתה יושב עם מסכה מאחורי מסך מחשב אתה יכול להגיד כל מה שמתחשק לך ואין תגובה. אבל הטרולים האלה צריכים להבין שהם משפיעים על חיים של אנשים בדרכים נוראיות", אמר האב.

בשנה האחרונה התאבדו לפחות ארבעה בני נוער שספגו התעללות ברשת החברתית ASK.FM, ובהנהלת הרשת החברתית מיהרו להתנער מההאשמות. תחילה הם אמרו כי הם משתפים פעולה עם החוקרים וכי הם קוראים לכל חבריהם לדווח להם על מקרים של התעללות וכי הם מסירים תגובות אלימות. אולם לאחר מכן הם טענו כי לאחר שבדקו את התכתובות בהן השתתפה סמית' הם גילו כי 98 אחוזים מהתגובות שם נשלחו ממחשב עם אותה כתובת IP כמו של סמית' עצמה - כלומר לטענתם היא כתבה לעצמה את התגובות, באמצעות מספר חשבונות פיקטיביים אותם פתחה. אביה של סמית' התנער מההאשמה וכינה אותה "מכוערת".

**נספח 4– דוגמא לדף "בריונות ברשת - יש מה לעשות"**

**בריונות ברשת - יש מה לעשות**

**הקו הפתוח -**

לדיווח באינטרנט כנסו: <http://safe.org.il/report/>

לשיחה טלפונית עם אנשים שידעו איך לעזור לכם חייגו: 03-9700-911

(המענה הטלפוני פעיל בימים א-ה בין השעות 10:00-20:00)

**בפייסבוק** חפשו את אחד הסימנים הללו: **^** או **X**

**באינסטגרם** חפשו את הסימן הבא: •••

ב **YouTube** חפשו את הסימן הבא:

אפשר גם **לשתף** הורה, מורה, אח/ות גדול/ה, מדריך מהצופים.

